CELEX: 62014TA0539
Language: hu
Date: 2015-11-19 00:00:00
Title: T-539/14. sz. ügy: A Törvényszék 2015. november 19-i ítélete – North Drilling kontra Tanács („Közös kül- és biztonságpolitika — Iránnal szemben az atomfegyverek elterjedésének megakadályozása érdekében hozott korlátozó intézkedések — Pénzeszközök befagyasztása — Értékelési hiba — A megsemmisítés joghatásainak időbeli változtatása”)

18.1.2016   
            
            
               HU
            
            
               Az Európai Unió Hivatalos Lapja
            
            
               C 16/35
            
         A Törvényszék 2015. november 19-i ítélete – North Drilling kontra Tanács
   (T-539/14. sz. ügy) (1)
   
   ((„Közös kül- és biztonságpolitika - Iránnal szemben az atomfegyverek elterjedésének megakadályozása érdekében hozott korlátozó intézkedések - Pénzeszközök befagyasztása - Értékelési hiba - A megsemmisítés joghatásainak időbeli változtatása”))
   (2016/C 016/43)
   Az eljárás nyelve: spanyol
   
      Felek
   
   
      Felperes: North Drilling Co. (Teherán, Irán) (képviselők: J. Viñals Camallonga, L. Barriola Urruticoechea és J. Iriarte Ángel ügyvédek)
   
      Alperes: az Európai Unió Tanácsa (képviselők: A. de Elera-San Miguel Hurtado és M. Bishop meghatalmazottak)
   
      Az ügy tárgya
   
   Az Iránnal szembeni korlátozó intézkedésekről szóló 2010/413/KKBP határozat módosításáról szóló, 2014. április 16-i 2014/222/KKBP tanácsi határozat (HL L 119., 65. o.), valamint az Iránnal szembeni korlátozó intézkedésekről szóló 267/2012/EU rendelet végrehajtásáról szóló, 2014. április 16-i 397/2014/EU tanácsi végrehajtási rendelet (HL L 119., 1. o.) megsemmisítése iránti kérelem, e jogi aktusoknak a felperesre vonatkozó részében.
   
      Az ítélet rendelkező része
   
   
               1)
            
            
               A Törvényszék megsemmisíti az Iránnal szembeni korlátozó intézkedésekről szóló 2010/413/KKBP határozat módosításáról szóló, 2014. április 16-i 2014/222/KKBP tanácsi határozat 1. cikkét, valamint az Iránnal szembeni korlátozó intézkedésekről szóló 267/2012/EU rendelet végrehajtásáról szóló, 2014. április 16-i 397/2014/EU tanácsi végrehajtási rendelet 1. cikkét, amennyiben azok a North Drilling Co.-ra vonatkoznak.
            
         
               2)
            
            
               A Törvényszék a 2014/222 határozat 1. cikkének és a 397/2014 végrehajtási rendelet 1. cikkének a joghatásait a North Drilling tekintetében az Európai Unió Bírósága alapokmánya 56. cikkének első bekezdésében előírt fellebbezési határidő lejártának napjáig, vagy – ha e határidőn belül fellebbezést nyújtanak be – a fellebbezés elutasításának napjáig fenntartja.
            
         
               3)
            
            
               A Törvényszék az Európai Unió Tanácsát kötelezi a költségek viselésére.
            
         
      (1)  HL C 303., 2014.9.8.